משתה לעורבים

עלילה

מלחמת חמשת המלכים מגיעה לסופה. סטאניס באראתיון נטש את הלחימה לטובת החומה, שם ג'ון שלג הפך ללורד המפקד ה-998 של משמר הלילה. המלך טומן באראתיון, אחיו בן השמונה של ג'ופרי באראתיון, שולט עכשיו במעלה המלך תחת אמו, סרסיי לאניסטר. בריאן, העלמה מטארת', יצאה למשימה למצוא את סאנסה סטארק, בתמיכתו של ג'יימי לאניסטר. סאנסה סטארק מסתתרת בבקעה, מוגנת על ידי פיטר בייליש, שרצח את אשתו לייסה ארין והכתיר את עצמו למגן הבקעה, ולשומרו של רוברט ארין בן השמונה.

פרולוג באולדטאון

פייט הוא חניך צעיר שמתלמד במצודה. הוא גנב מפתח חשוב למחסן של ספרים ורשומות לבקשתו של זר בעבור תגמול; אלא שאותו הזר הורג את פייט לאחר מכן בעזרת רעל.

מעלה המלך

בעקבות מותו והלווייתו של טיווין לאניסטר, שלטונה של סרסיי מאופיין בהעדפת מקורבים פרועה. מועצת המלך מכילה חברים נאמנים, אך חסרי יכולות. היא מתעלמת מההצעות המדויקות של דודה, קוון לאניסטר, ואחיה, ג'יימי לאניסטר, ומפגינה ניכור כלפי שניהם. חוסר האמון ההולך וגובר של סרסיי בבית טיירל מכביד על שלטונה גם הוא, שמופגן במיוחד כלפי מרג'רי טיירל, אותה סרסיי קושרת לנבואה העתיקה שנחשפה אליה בילדותה מפיה של 'מאגי צפרדע'. לפי הנבואה, היא תראה את כל ילדיה מוכתרים, אך גם תראה אותם מתים לפניה; ויום אחד תאבד את מעמדה לטובת מלכה אחרת, לפני שהיא תמות בידיו של "הוולונקאר" ("אח קטן" בוליריאנית גבוהה, שסרסיי מפרשת כטיריון, שהרג בעצמו את טיווין).
שלטונה מוביל לחובות כספיים, המתווספים לנוכח חוסר היכולת של המנהלים הכלכליים במועצה שלה, אותם היא חבה לבנק הברזל של בראבוס. כאשר סרסיי מפטרת את נציגיה, בנק הברזל מסרב להעניק לה הלוואות חדשות ודורש את תשלום כל החובות, ובכך כמעט משתק את כלכלת ווסטרוז. על מנת ליישב את חובות הממלכה לאמונת השבעה, סרסיי מותירה למאמיניה הפורמליים להקים מחדש את הסדר הצבאי של האמונה, בעודה מתעלמת מהניגודיות שהדבר יוצר לאור עמדתה כמלכה.
בתקווה להחליש את ההשפעה של בית טיירל, סרסיי שולחת את סר לוראס טיירל להביא לסופו של המצור של סטאניס באראתיון על דרגונסטון. כתוצאה מכך, אלף אנשים מתים, וסר לוראס עצמו נפצע אנושות. בנוסף סרסיי חורשת מזימה לגרום לאמונת השבעה להאשים את מרג'רי בניאוף ולהביא למשפטה אך המזימה נכשלת ומביאה לתוצאה הפוכה: ההנהגה הדתית אוסרת את סרסיי בעבור אישומים דומים, אם כי לא מומצאים.

ארצות הנהר

לאחר שורה של אי-הסכמות, סרסיי שולחת את ג'יימי לארצות הנהר לרכוש מחדש את השליטה. ג'יימי עורך משא ומתן מוצלח ומצליח להביא לכניעתם של לורד אדמור טאלי וארצות הנהר בפרט, ללא שפיכות דמים, אך ברינדן "דג שחור" טאלי בורח בעזרתו של אדמור. כתגובה, ג'יימי אוסר את אדמור בצוק קאסטרלי. מאוחר יותר ג'ימי מקבל מסרסיי הודעה שהיא רוצה שיתמודד בשמה במשפט בקרב; הוא מגלה שהאשמתו של טיריון על מערכת היחסים בין לאנסל לסרסיי הייתה נכונה (לאור העובדה שלאנסל היה רוצחו האמיתי של המלך רוברט). ג'יימי מקבל חדשות נוספות על התערבותה במצור על דרגונסטון. אופיה הפרנואידי של סרסיי, והמחשבה על כך שהוא הוביל לשפיכות דמים כה רבה, דוחים אותו ומובילים אותו לעזוב את סרסיי לגורלה.
בריאן מטארת' יוצאת למסע אחר סאנסה, ובמהלכו היא נחשפת להרס והחורבן שנוצרו בעקבות המלחמה לאורך ארצות הנהר. היא מלווה בפודריק פיין, נושא הכלים לשעבר של טיריון לאניסטר, ובסר הייל, אביר שפגשה בעבר. היא פוגשת בדרכה את לורד רנדיל טארלי (אביו של סמואל טארלי, חברו של ג'ון שלג למשמר הלילה), שמעליב אותה על אף שבחיו של סר הייל. בסופו של דבר היא נלכדת על ידי האחווה חסרת הדגלים ונידונה למוות על ידי ליידי לב-אבן (לשעבר, קייטלין סטארק), אך מורשה לחיות אם תסכים להרוג את ג'יימי לאניסטר. כשבריאן מסרבת להחליט, היא ואלופיה נידונים לתלייה, בה היא צורחת מילה שלא נחשפה.

הבקעה

בבקעה, סאנסה מוצגת כבתו הממזרה של פיטר בייליש, אליין: חוברת לרוברט ארין הצעיר, מנהלת את משק הבית, ומקבלת אימון לא רשמי בפוליטיקה מלכותית. לאורך הזמן, פיטר מגלה את אופיו המניפולטיבי והזהיר בגישתו כלפי נושאי הדגל של ליסה, אשתו שנרצחה על ידיו, בעודו מבטיח את שליטתו וחסותו על הבקעה. בסופו של דבר הוא חושף שתוכניתו היא לארס את סאנסה להרולד הרדינג, יורשו של רוברט; וכשרוברט החולני ימות, פיטר יחשוף את זהותה של סאנסה ויתבע את מעוז משפחתה, ווינטרפל, בשמה.

איי הברזל

באיי הברזל, אארון לח-שיער קורא לבצע משאל מלך על מנת למצוא את יורשו של באלון גרייג'וי, כמלך איי הברזל. במחלוקת לוהטת עם אחיו של באלון, ויקטריון גרייג'וי, ובתו של באלון, אשה גרייג'וי, בסופו של דבר נבחר יורון גרייג'וי, אחיו. הוא נבחר למלך לאור הבטחתו לשלוט בדרקונים עם הקרן המכושפת שבידיו. הצי של אנשי הברזל מכיל את איי המגן בפיו של נהר המאנדר, דבר שמאיים על אחיזת בית טיירל ברמות-גנים. ויקטריון מעריך שכשהצי של רדווין יחזור מהמצור בדרגונסטון, הוא ייקח בחזרה את האיים; ושיורון ישלח אותו לחזר אחרי דאינריז טארגאריין בשמו, וכך לזכות בתביעה לכס ברזל, אלא שויקטריון מחליט במקום לחזר אחרי דאינריז בעצמו.

דורן

בדורן, דוראן מארטל מתעמת עם שלוש מבנותיו של אחיו, הנסיך אוברין מארטל, שדורשות נקמה על מותו של אביהן. בגלל שהן הרבו להתסיס את העם, דוראן כלא אותן בארמונו מטעמי ביטחון.
ניסיון אמיץ מצידה של ביתו של דוראן, אריאן מארטל, ואהובה, סר אריז אוקהארט ממשמר המלך, להכתיר את מירסלה באראתיון למלכת ווסטרוז תחת החוק הדורני, מסוכל על ידי דוראן. בבלבולה, אחד משותפיה של אריאן, האביר גרולד "דארקסטאר" דיין, מנסה להרוג את מירסלה; היא שורדת אך פניה מצולקות וסר אריז נהרג. לביתו, דוראן חושף שאחיה, קוונטין, פנה מזרחה להביא בחזרה "דם ואש".

במזרח

בהגיעה לבראבוס, אריה סטארק מוצאת את דרכה אל הבית הלבן והשחור, מקדש שנקשר למתנקשים שידועים כחסרי-הפנים. כמתחילה שם, אריה מנסה לשלוט באמונותם של חסרי הפנים, שאינם מחזיקים בזהות אמיתית. היא עושה זאת על ידי זריקת כל אוצרותיה אל המים (להוציא חרבה, מחט) והזדהות כילדה העונה לשם "חתולת התעלות". זהותה הקודמת תובעת את נוכחותה בחלומותיה כזאבה, ובסיטואציה בה היא הורגת את דאריאון, אחיו לשבועה של סמואל טארלי, על נטישת משמר הלילה. בהתוודותה על מוות זה, היא מקבלת כוס של חלב חם כעונש. בבוקר שלאחר מכן, היא מתעוררת עיוורת.
ג'ון שלג הורה לסמואל טארלי להפליג למצודה באולדטאון, דרך בראבוס, לחפש אחרים ולהיהפך למלומד. סאם מלווה במלומד אאימון הזקן, גילי האמא הטרייה ובנה, ואחיו לשבועה דאריאון. מסעו לאורך הים הצר יוצא לפני שסאם מגלה שג'ון החליף בין ילדיהם של גילי ושל מאנס ריידר, על מנת להגן על "הנסיך" הפראי מהקרבה על ידי הכוהנת מליסנדרה. איימון הופך לחולה והקבוצה מחכה בבראבוס לשיפור ניכר בבריאותו. לאחר שבן לאיי הקיץ מספר לאיימון על הדרקונים הטארגאריינים, איימון מחליט שדאינריז הגיעה להגשים נבואה. הוא מת זמן קצר לאחר שהם עוזבים את בראבוס.
בסוף הספר, סמואל מגיע למצודה להתחיל את אימוניו. הוא פוגש בחניך שמציג את עצמו כפייט, מה שמקשר בין הפרולוג לעלילה.